::மரு. கார்த்தி, " *பயனரைக் கேலி செய்வது தவறு. ஆனால் குறிப்பிட்ட கருத்தைக் கூட கேலி செய்வது கூடாது என்பது நம்மிடையே தேவையற்ற இறுக்கமான சூழலையே உருவாக்கும்."* என்கிறீர்கள், ஆனால் பயனர் தன் கருத்தாகக் கூறிய ஒன்றைக் கேலி செய்தல் பயனரைக் கேலி செய்தல் ஆகாதா? மேலும் ஏன் கருத்தைக் கேலி செய்ய வேண்டும், கருத்தை மறுத்து எதிர்க்கருத்துகள் வைக்கலாமே. சற்று எண்ணிப்பாருங்கள். " *உயர் குறிக்கோளைக் கருத்தில் கொள்ள அன்புடன் வேண்டுகிறேன்*. இவை எல்லாம் என் தனிப்பட்ட கருத்துகள்தாம், அருள்கூர்ந்து வளர்முகமாக அணுகி பொருள்கொள்ள வேண்டுகிறேன்" நான் பணிவுடன் கூறிய கருத்தையே, "முகத்தில் அடித்தாற்போல் இருந்தது" என்று கூறி கடுமையாகத் தாக்கினார் சோடாபாட்டில், இப்பொழுது பயனர் கூறும் கருத்தைப்பார்த்து கேலியாகக் கூறியது பயனரைக் கேலி செய்ததாகாதா? கேலியும் கிண்டலும் நட்புறவான சூழலில் இனிக்கும், எவ்வளவோ விக்கியில் நடந்துள்ளன!! வெகுநாட்களுக்குப் பின், பெரும் பங்களித்த கோபி வந்து சொன்ன பொறுப்பான கருத்தைக் கேலி செய்வது விக்கியில் நல்லுறவாட்டத்தை வளர்க்காது. --செல்வா 11:34, 27 சனவரி 2012 (UTC)
அண்மைய நாட்களில் இங்கே நடந்து வரும் உரையாடல்கள்பற்றி எனது கருத்தை விரிவாகவே கூற விருப்பம். ஆனாலும் இப்போது எவ்வளவு கூற முடியும் எனத் தெரியவில்லை. இந்த விடயம் தொடர்பாகவும், அண்மைய நாட்களின் நடந்துவரும் உரையாடல்கள் தொடர்பாகவும் எனது கருத்தை முடிந்த வரையில் கூறுகின்றேன்.
//இந்தக் கட்டுரையை விடப் பயனுள்ள இன்னொரு கட்டுரையில் நான்கு சொல்லேனும் தமிழ் விக்கிப்பீடியாவுக்கு - பயனர்களுக்குக் கிடைக்காது போயுள்ளது. இதைக் கேட்டு சிரிக்காமல் இருக்க முடியவில்லை.//. இவ்வாறு சோடாப்பாட்டில் எழுதியதே இப்போது நடக்கும் விவாதத்துக்கான விடயம். இங்கே பல நாட்களாக தொடர்ந்துவரும் உரையாடல்களை, விவாதங்களை கோபி பார்த்துவிட்டுத்தான் அப்படிச் சொன்னாரா என்று தெரியாது. உண்மையைச் சொன்னால், இங்கே அண்மையில் நடந்த பல விவாதங்கள் பயனற்றவையாகவே எனக்குத் தோன்றியது. இதில் செலவளிக்கும் நேரத்தை வேறு பயனுள்ள வழியில் விக்கியில் செலவளிக்கலாமே என்று தோன்றியது. ஆனால் எனக்குப் பயனற்றதாகத் தோன்றுவது, விவாதம் செய்யும் பலருக்கு அத்தியாவசியமானதாகத் தோன்றுகின்றது. அப்படியிருக்க, எது பயனுள்ளது, எது பயனற்றது என்று எப்படித் தீர்மானிக்க முடியும். எழுதப்படும் கட்டுரைகள் பயனுள்ளவையா, பயனற்றவையா என்பதுபற்றி எண்ணிப் பார்த்தால் எனக்குப் பயனுள்ளதாகத் தோன்றுவது இன்னொருவருக்குப் பயனற்றதாகவும், இன்னொருவருக்குப் பயனுள்ளதாகத் தோன்றுவது எனக்குப் பயனற்றதாகவும் தெரிவது இயல்புதான். எழுதப்படும் ஒவ்வொரு கட்டுரையும் யாரோ ஒருவருக்குப் பயன்படலாம். ஆனால் அந்த ஒருவருக்காக அந்தக் கட்டுரை தேவைதானா, அதில் ஒருவருடைய உழைப்பு தேவைதானா என்று கேட்டால், அதைத் தீர்மானிக்க வேண்டியது அதற்கான உழைப்பைக் கொடுக்க நினைப்பவர்தானே? எனவே இதில் சிரிப்பு வருகின்றது என்று சொன்னது பெரிய தவறாக எனக்குத் தெரியவில்லை. இப்படி எத்தனையோ வார்த்தைகள் பயன்படுத்தப்பட்டு வருகின்றன. உங்கள் கருத்து எனக்கு சலிப்பூட்டுகின்றது, அயர்ச்சியாய் இருக்கிறது, சிரிப்பூட்டுகின்றது என்றெல்லாம் பல இடங்களில் பயன்படுத்தப்பட்டு வந்துள்ளது. (தயவுசெய்து ஆதாரம் கேட்காதீர்கள். அதைத் தேடும் அளவுக்கு எனக்கு பொறுமையோ, ஆற்றலோ, நேரமோ இல்லை). அப்படியிருக்க, இந்த ஒரு சொல்லை வைத்து, இத்தனை உரையாடல் தேவைதானா என்பதை அனைவரும் யோசித்துப் பார்த்தால் நல்லது. மேலும் கோபி, புன்னியமீனுக்கு பலர் ஆறுதல் சொன்னார்கள் என்றதை, எவ்வாறான ஆறுதல் சொன்னார்கள் என்றே அறியாமல், தானாகவே சிலவற்றை யோசித்து, அவற்றை ஆய்வு செய்து எழுதியிருந்ததும் (அவர் ஒருவரைக் குறிப்பிட்டுக் கூறவில்லை எனினும்), கனக்ஸ் ஒரு இடத்தில் சொல்லியிருந்ததுபோல் 'விக்கிப்பீடியர்களிடையே ஒரு வகைக் குழப்பத்தையே உண்டு பண்ணும்' என்றே நானும் நினைக்கின்றேன். இவ்வகையான வாதங்களும் நட்பான சூழலைத் தராது என்பதை உணரவில்லையா?
இங்கே தமிழ் விக்கிபீடியாவில் அண்மைய நாட்களில் தொடர்ந்துவரும் உரையாடல்கள்பற்றி என் மனதில் சில விடயங்கள் தோன்றின. அதையெல்லாம் எழுதுவது அவசியம்தானா என்று பலதடவை என்னை நானே கேட்டுக் கொண்டேன். இதனை ஒரு கட்டத்தில் தொடராமல் முடித்துக் கொள்வார்கள் என்று நினைத்தேன். முடிவதாகக் காணவில்லை. இப்போது சூழ்நிலை கொஞ்சம் இறுக்கமாக உள்ளதே, இப்போதைக்கு இதனைத் தொடராமல், பிறகு அவசியமென நினைக்கும் விடயங்களைப்பேசி முடிவெடுத்துக் கொள்ளலாம் என்றாவது இப்படியான நீண்ட உரையாடல்களை/விவாதங்களைத் தவிர்பார்களோ என்றால் அதுவும் நடக்கவில்லை. எனக்கு ஆங்கில விக்கிப்பீடியாவோ, அல்லது தமிழ் விக்கிப்பீடியாவில் உள்ள அனைத்து கொள்கைகளுமோ தெரியாது. ஒரு சாதாரண விக்கிப்பயனராக அல்லது வெளியே இருந்து இந்த உரையாடல்களைக் கவனிக்கும் ஒருவராகவே இவற்றைச் சொல்கின்றேன்.
பண்பான சொல்லாடல்கள், பண்பான செயல்கள் தேவையென்று சொல்லப்படுகின்றது. சிலசமயம் பண்பான சொல்லாடல்கள் பயன்படுத்தப்படினும், அவை பண்பான செயல்களாக இருப்பதாகவோ, அல்லது நட்பான சூழ்நிலையைப் பேணுவதாகவோ தோன்றவில்லை. ஒரு பயனர் ஏதோ ஒரு வகையில் மனம் புண்பட்டார் என்றால், அவரை மேலும் புண்படுத்தாமல், அதனை எப்படித் தீர்க்கலாம் என்று இலகுவான வழிகளை எண்ணிப் பார்க்காமல், அவரது கட்டுரைகளில் தொடர்ந்து தவறு கண்டு பிடிப்பதும், புதிய கொள்கைகளை உருவாக்குவதன் அவசியம்பற்றி அப்போதே பேசிக் கொண்டிருப்பதும், அவரிடம் கேள்விமேல் கேள்வியாக கேட்பதும் எந்த வகையில் நட்பான சூழலைப் பேணுகின்றது என்பது எனக்குப் புரியவில்லை.
கலைக்களஞ்சியம் எல்லா வகையான கட்டுரைகளையும் அடக்கியதுதானே. விக்கிப்பீடியா தன்னார்வலர்களால் உருவாக்கப்படும்போது, அவரவர் தனக்குத் தெரிந்ததை, தனக்கு ஆர்வமுள்ள விடயங்களைப் பற்றித்தான் அதிகம் எழுதுவார்கள். எந்த வகையான பயனர்கள் அதிக பங்களிப்புச் செய்கின்றார்களோ, அவர்கள் விரும்பி எழுதும் துறைசார்ந்த கட்டுரைகள் அதிகம் வரத்தான் செய்யும். பன்முகத்தன்மை தேவையெனின், ஏனைய துறைசார்ந்த கட்டுரைகளை எழுதுவதோ, அல்லது அப்படி எழுதக் கூடியவர்களை விக்கிக்கு அழைத்து வருவதோதான் நாம் செய்ய வேண்டியது. அதைவிடுத்து, இப்படியான கட்டுரைகளை அதிகம் இருக்கின்றதே என்று சொல்வது சரியாகத் தோன்றவில்லை.
கட்டுரைகளின் தரம் நன்றாக இருக்க வேண்டியது அவசியம்தான். எனினும், இங்கே அது தொடர்பாய் நிகழ்ந்த சில உரையாடல்கள் மேலோட்டமான சில கருத்துக்களை காட்டியதைக் காணக்கூடியதாய் இருந்தது.
கடைசியாக எனது கருத்து இவ்வாறான நீண்ட உரையாடல்களைத் தவிர்த்து, அவரவர் தனக்கு கிடைக்கும் நேரத்தில் வேறு விக்கிப் பங்களிப்புகளைச் செய்தாலே தமிழ் விக்கி தானாக வளர்ச்சியடையும். அப்படியில்லாமல் இந்த உரையாடல்களே விக்கியின் வளர்ச்சியைத் தீர்மானிக்கும், நட்பான சூழலைப் பேணும் என்றால் எதுவும் சொல்வதற்குத் தோன்றவில்லை. --கலை 12:44, 27 சனவரி 2012 (UTC)  
:::இது கொள்கையாவதை நானும் எதிர்க்கிறேன். பல பயனர்களும் தற்போது கைவலிக்கத் தட்டச்சு செய்வதை நிறுத்திவிட்டு கருத்துகளுக்கு , போடுகின்றனர். ஆனால் ஒரு சில இடங்களில் இது கிண்டலாகப் பார்க்கப்படலாம். ஆனால், உரையாடலை எளிமையாக்கித் தட்டச்சலைத் தவிர்க்கிறது என்ற நோக்கில் பயனுள்ளவையே! அதற்காக இவ்வார்ப்புருக்கள் வேண்டாம் என்று எவரும் ஒதுக்கிவிடவில்லை. மேலும், விக்கியில் இது போன்ற கொள்கைகள் ஓர் இறுக்கமான சூழலை ஏற்படுத்தலாம். மேலும், இக்கொள்கையின் அடிப்படையில் பயனர் தடை போன்றவையும் நடக்கலாம்.
:::://*அருள்கூர்ந்து வளர்முகமாக அணுகி பொருள்கொள்ள வேண்டுகிறேன்*// இதேதான் என்னிலைப்பாடும். இப்போது, இரு வாரங்களாக விக்கியில் பல பேச்சுப் பக்கங்களில் வரும் சச்சரவுகளைப் பார்க்கும்போது *எனக்குச் சிரிப்புதான் வருகிறது*. இதை நான் இவ்வாறுதான் சொல்லமுடியும். மேலும், இதனை *உரையாடலை நிறுத்துவோமே!*, *ஒரு முடிவினை எட்டுவோமே* என்று கூறுவதெல்லாம் மீண்டும் அரைத்த மாவையே அரைக்கும் கதையாக நீளும். ஓரிடத்தில், ஒரு கருத்துக்கு *நீங்கள் கூறுவது நகைப்பூட்டத்தக்கதாக இருக்கிறது* என்று கூறுவது அப்பயனரிடம் *நீங்கள் கூறுவது முழு புரிதலின்றி இருக்கிறது* என்பதற்கு ஈடாகும். இதனைச் சொல்லக்கூடாது என்றில்லை. தினந்தோறும் வாழ்வில் பல இடங்களில் இதைச் சொல்லகூடும். விக்கியின் ஐந்து தூண்கள் படி, பயனரிடம் பேசுகையில் கண்ணியக் குறைவின்றிப் பேசுவதே கூறப்படுகிறது. அங்கு, பயனரின் கருத்துகளுக்கு குறிப்பிட்ட வகையில்தான் மறுசொல் (reaction word) சொல்லவேண்டும் என்று கூறப்படவில்லை. **அவரவர் பாணிக்கேற்ப அவரவர் கூறுவர்**. எடுத்துக்காட்டாக, (பயனர்பேச்சுப் பக்கம்) இதுபோன்ற உரையாடல்களில் கூறப்படுபவையே பயனரது **முழுமன நிலைப்பாட்டைக் காட்டும்**. அதைவிடுத்து, *நீங்கள் இப்படிச் செய்யலாம், நீங்கள் இப்படி எடுத்துக் கொள்ளலாம், நீங்கள் இதைச் செய்யலாம், இது இப்படி இருந்திருக்கலாம், இன்னும் சிறப்பாகச் செய்திருக்கலாமே! நாம் இப்படிச் செய்திருந்தாலென்ன? நாம் ஏன் இதனை முயலக்கூடாது? நீங்கள் செய்வது தவறு!* என்பன போன்ற சப்பைக்கட்டுகள் (பல மெகா பைட் அளவில் இவை த.வி.-யில் குவிந்துள்ளன) பயனருக்கு சில வேளைகளில் எரிச்சலூட்டலாம். (எனக்கும் ஊட்டியிருக்கிறது) பங்களிப்பாளர் ஒருவர் கூறியது போல, **நேருக்கு நேர்**, 1 அல்லது 0, அல்லது , சரியா தப்பா! என்று சொல்லிவிட்டால் முடிந்துவிடும். ஒரு சிலர், இதிலிருந்து கிளைக்கதையைத் துவக்கலாம். சிரமம் வேண்டாம், நானே துவக்குகிறேன்.
;பயனர் நீங்கள் சொல்வதைத் தவறாக எடுத்துக் கொண்டாரெனில்?